Давлат тиббий суғуртаси жамғармаси методология бўлими томонидан 
2026 йил 10-13 март кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Жамғарманинг Матбуот ва PR-хизмати бўлими томонидан ижтимоий тармоқларда чоп этиш учун тайёрланган ҳужжатлар ва маълумотлар кўриб чиқилмоқда ҳамда Жамғарма сайтини такомиллаштиришда амалий ёрдам кўрсатилмоқда.
3. Жамғарма раҳбарияти томонидан ташкиллаштирилган Тошкент шаҳар бўлинмаси ва Реимбурсация бўлими 2025 йиллик ҳисобот тақдимотига бағишланган ZOOM мажлисида иштирок этилди.
4. Давлат тиббий суғуртаси жамғармаси ва тиббиёт ташкилотлари ўртасидаги муносабатларда молиявий назоратни амалга ошириш тартиби тўғрисидаги низом лойиҳаси ишлаб чиқилмоқда.
5. Барча ҳудудий бўлинмалар фаолиятининг кунлик ҳисоботлари жамланмоқда ва таҳлил қилинмоқда.
6. Тиббий хизматларнинг миллий классификатори методологик асосини тасдиқлаш ва реестрни шакллантириш тартиби тўғрисида буйруқ лойиҳаси қайта кўриб чиқилди ва ўзгартиришлар киритилди.
7. Ўзбекистон Республикасининг рақамли соғлиқни сақлаш тизимида Тиббий хизматларнинг миллий классификаторини ишлаб чиқиш, юритиш ва қўллаш бўйича методологик стандарт лойиҳа ҳужжати ўрганиб чиқилди ва таклифлар киритилди.
8. “Кўрсатилган тиббий хизматлар Тиббий ёрдам кўрсатилишини тиббий-иқтисодий экспертизасини ташкиллаштиришда экспертларни тайинлаш ва экспертларнинг хизматларига ҳақ тўлаш тартиби тўғрисида”ги низом лойиҳаси ва ССВ буйруғи ишлаб чиқилди ва Соғлиқни сақлаш вазирлигига кузатув хати билан юборилди.
9. Тиббий танлов комиссияси хизматларига ҳақ тўлаш тўғрисида низом лойиҳаси ва ҳисобот жадваллари ишлаб чиқилмоқда.
10. Ўзбекистон Республикаси Президентининг “Муборак Рамазон ойида эҳтиёжманд аҳолини давлат томонидан қўллаб-қувватлаш чоралари тўғрисида”ги 17.02.2026 йил ПҚ-67-сонли қарори ижроси юзасидан Вақф жамоат хайрия фонди, Соғлиқни сақлаш вазирлиги ва рақамлаштириш департаменти билан ҳамкорликда тузилган штаб йиғилишларида қатнашилди. Қарор ижро юзасидан келиб чиққан масалалар юзасида давлат ва нодавлат тиббиёт ташкилотлари билан бир қатор ZOOM учрашувларда қатнашилди. 
11. Жамғарманинг бир нечта бўлимларига ҳужжатларини ва жавоб хатларини тайёрлашда услубий ёрдам кўрсатилди.
12. Жамғарма раҳбарияти томонидан ташкиллаштирилган Сирдарё вилояти бўлинмасининг 2025 йилда амалга оширилган ишлар юзасидан  ҳисобот тақдимотига бағишланган ZOOM мажлисида иштирок этилди.
13. Ўзбекистон Республикаси Олий Мажлиси Сенатининг фан, таълим ва соғлиқни сақлаш масалалари Қўмитасининг “Навоий вилоятида аҳолига бирламчи тиббий-санитария ёрдами кўрсатишнинг янги тизими жорий етилиши ҳолатини, жумладан тиббиёт муассасаларини Давлат тиббий суғуртаси жамғармаси орқали молиялаштириш масаласини назорат-таҳлил тартибида ўрганиш натижалари муҳокамаси”га бағишланган мажлисида иштирок этилди.
14. Жамғарманинг матбуот ва PR-хизмати бўлими томонидан ташкиллаштирилган маданий маърифий тадбирлар, яъни Киночилар уйида бўлиб ўтган “Ўзбек киноси бугунги кунда” симпозиуми ҳамда Жамғармада ташкиллаштирилган шоира ва журналист аёллар  билан учрашувда қатнашилди.
15. Вазирлар Маҳкамасининг ВМҚ-694-сонли қарори ижроси юзасидан “Имтиёз тоифаси мавжуд беморларда юқори технологик жарроҳлик амалиётлари”га йўналтириш механизмларини рақамлаштирилган тизимда яратиш ҳамда тизимга Жамғарма иш фаолиятини олиб бориш имконини берувчи модуль технологик йўриқномаси ҳамкорликда ишлаб чиқилди ва тест синовларида қатнашилди.
16. PR-хизмати билан биргаликда Жамғарманинг 5 йиллигига бағишланган конференцияни ўтказишга тайёргарлик ишлари бошланди. Буйруқ лойиҳаси, конференция дастури, таклифнома хатлари ва журнал мундарижаси тайёрланди.
17. Халқаро эксперт Андрес Раннаме билан биргаликда тиббиёт муассасаларини молиялаштириш учун бюджетни шакллантириш жараёни муҳокама қилинди. Муҳокама якунида ушбу жараённинг батафсил модели ишлаб чиқилди.
18. Тиббий хизматлар миллий классификаторини ишлаб чиқиш, юритиш ва қўллаш бўйича буйруқ лойиҳаси ва услубий стандартга ўзгартириш ва қўшимчалар киритилди ва раҳбариятга тақдим этилди.

